CELEX: 32011D0078
Language: da
Date: 2011-02-03 00:00:00
Title: 2011/78/EU: Kommissionens afgørelse af 3. februar 2011 om visse forholdsregler mod overførsel af afrikansk svinepestvirus fra Rusland til Unionen (meddelt under nummer K(2011) 503)  EØS-relevant tekst

4.2.2011   
            
            
               DA
            
            
               Den Europæiske Unions Tidende
            
            
               L 30/40
            
         KOMMISSIONENS AFGØRELSE
   af 3. februar 2011
   om visse forholdsregler mod overførsel af afrikansk svinepestvirus fra Rusland til Unionen
   (meddelt under nummer K(2011) 503)
   (EØS-relevant tekst)
   (2011/78/EU)
   EUROPA-KOMMISSIONEN HAR —
   under henvisning til traktaten om den Europæiske Unions funktionsmåde,
   under henvisning til Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (1), særlig artikel 22, stk. 1, tredje led, og
   ud fra følgende betragtninger:
   
               (1)
            
            
               Afrikansk svinepest er en meget smitsom virusinfektion hos tamsvin og vildsvin, som kan sprede sig meget hurtigt med meget alvorlige konsekvenser uden hensyn til landegrænser.
            
         
               (2)
            
            
               Siden 2007 har Rusland givet meddelelse om adskillige udbrud af afrikansk svinepest hos tamsvin og vildsvin i hele landet.
            
         
               (3)
            
            
               I januar 2011 blev der anmeldt et udbrud af afrikansk svinepest tæt ved EU-grænsen i Sankt Petersborg-regionen. Sygdommens forekomst tæt ved EU-grænsen udgør en alvorlig risiko for EU's husdyrbestand.
            
         
               (4)
            
            
               Transportvirksomhederne bør påse, at der for hvert enkelt køretøj, der anvendes til transport af dyr, føres et register, der indeholder oplysninger om rengøring og desinfektion, og som opbevares i mindst tre år, jf. direktiv 64/432/EØF (2).
            
         
               (5)
            
            
               Det er ikke tilladt at importere svin og svinekødsprodukter fra Rusland, men det virus, der forårsager sygdommen, persisterer også i et kontamineret miljø uden for værtsdyret og kan indslæbes i Unionen med køretøjer, der har transporteret svin.
            
         
               (6)
            
            
               Det er derfor nødvendigt, at der på EU-niveau vedtages visse beskyttelsesforanstaltninger, som tager hensyn til risikoen for spredning af sygdommen, virussets overlevelse i miljøet og de potentielle veje, der findes for overførsel af dette virus. Det er især nødvendigt at sikre, at køretøjer, der har transporteret svin, og som kommer ind i Unionen fra Rusland, er ordentligt rengjort og desinficeret.
            
         
               (7)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE AFGØRELSE:
   Artikel 1
   I denne afgørelse forstås ved »dyretransportkøretøj« et køretøj, der anvendes eller er blevet anvendt til transport af svin.
   Artikel 2
   Medlemsstaterne sikrer, at et dyretransportkøretøjs transportør/fører ved ankomst fra Rusland til EU-indgangsstedet, giver medlemsstatens kompetente myndighed oplysninger, der viser, at køretøjet er blevet rengjort og desinficeret efter den seneste aflæsning af svin.
   Oplysningerne kan forelægges i form af en erklæring, jf. bilag I, eller i en tilsvarende form. Hvis oplysningerne fremlægges i en anden form, skal de omfatte de punkter, der er omhandlet i bilag I. Originalen af erklæringen opbevares af den kompetente myndighed, mens transportøren/føreren af dyretransportkøretøjet, opbevarer en genpart af erklæringen.
   Artikel 3
   Medlemsstatens kompetente myndighed på EU-indgangsstedet kontrollerer dyretransportkøretøjer, der kommer ind i Unionen fra Rusland, for at afgøre, om de er blevet tilfredsstillende rengjort og desinficeret.
   Hvis rengøringen og desinfektionen er udført på tilfredsstillende vis, udsteder den kompetente myndighed et certifikat, jf. modellen i bilag II. Originalen af certifikatet opbevares af transportøren/føreren af dyretransportkøretøjet, mens den kompetente myndighed opbevarer en genpart af certifikatet.
   Hvis rengøringen og desinfektionen ikke er udført på tilfredsstillende vis, kan den kompetente myndighed:
   
               a)
            
            
               nægte at lade dyretransportkøretøjet komme ind i Unionen, eller
            
         
               b)
            
            
               lade dyretransportkøretøjet underkaste en ordentlig rengøring og desinfektion på et sted, der er udpeget af den kompetente myndighed, så tæt som muligt på EU-indgangsstedet i den pågældende medlemsstat.
            
         Artikel 4
   Denne afgørelse er rettet til medlemsstaterne.
   
      Udfærdiget i Bruxelles, den 3. februar 2011.
      
         
            På Kommissionens vegne
         
         John DALLI
         
            Medlem af Kommissionen
         
      
   
   
      (1)  EFT L 24 af 30.1.1998, s. 9.
   
      (2)  EFT 121 af 29.7.1964, s. 1977/64.
   
      BILAG I
      
         Model til erklæring fra transportøren/føreren af dyretransportkøretøjet
      
      Undertegnede transportør/fører af dyretransportkøretøjet … erklærer, at:
      
         (nummerpladens nummer indsættes)
      
      
                  —
               
               
                  den seneste aflæsning af dyr fandt sted på følgende sted og tidspunkt:
                  
                              Land, region, sted
                           
                           
                              Dato
                              (dd.mm.åå)
                           
                           
                              Klokkeslæt
                              (tt:mm)
                           
                        
                               
                           
                           
                               
                           
                           
                               
                           
                        
                               
                           
                        
            
                  —
               
               
                  dyretransportkøretøjet efter aflæsningen blev rengjort og desinficeret. Rengøringen og desinfektionen omfattede lastrummet til dyr, læsserampe, hjulene og førerhuset samt beskyttelsestøj/støvler, der er anvendt ved aflæsning.
                  Rengøringen og desinfektionen fandt sted på følgende sted og tidspunkt:
                  
                              Land, region, sted
                           
                           
                              Dato
                              (dd.mm.åå)
                           
                           
                              Klokkeslæt
                              (tt:mm)
                           
                        
                               
                           
                           
                               
                           
                           
                               
                           
                        
                               
                           
                        
            
                  —
               
               
                  desinfektionsmidlet er blevet anvendt i koncentrationer som anbefalet af producenten (oplysning om midlet og koncentrationen indsættes): …
                  
                              Dato
                           
                           
                              Sted
                           
                           
                              Transportørens/førerens underskrift
                           
                        
                               
                           
                           
                               
                           
                           
                               
                           
                        
                              Dyretransportkøretøjets transportørs/førers navn og forretningsaddresse (med blokbogstaver): …
                           
                        
            
   
      BILAG II
      
         Certifikat for rengøring og desinfektion af dyretransportkøretøjer, der er anvendt til transport af svin, og som kommer ind i Unionen fra Rusland
      
      Undertegnede embedsmand bekræfter hermed at have kontrolleret:
      
                  1.
               
               
                  dyretransportkøretøjet/køretøjerne med nummerplade … i dag og ved visuel kontrol at have fundet læssearealet tilfredsstillende rengjort
                  (indsæt nummerpladens/pladernes nummer/numre)
               
            
                  2.
               
               
                  oplysningerne forelagt i form af en erklæring, jf. bilag I til Kommissionens afgørelse 2011/78/EU, eller i en anden form, der omfatter de punkter, der er omhandlet i bilag I til afgørelse 2011/78/EU.
                  
                              Dato
                           
                           
                              Klokkeslæt
                           
                           
                              Sted
                           
                           
                              Kompetent myndighed
                           
                           
                              Embedsmandens underskrift (1)
                              
                           
                        
                               
                           
                           
                               
                           
                           
                               
                           
                           
                               
                           
                           
                               
                           
                        
                              Stempel:
                           
                           
                              Navn med blokbogstaver
                              …
                           
                        
            
         (1)  Stemplet og underskriften skal have en farve, der afviger fra påtrykkets farve.